**5. DRUGA JUGOSLAVIJA**

**Pričakovani dosežki/rezultati ⇨ kriteriji za samopreverjanje znanja**

**Pri učenju in preverjanju znanja si lahko pomagaš z obrazcem – semafor, ki ti omogoča samopreverjanje znanja o snovi Druga Jugoslavija. Svoje znanje pa lahko še dodatno samopreveriš s pomočjo opisnih kriterijev.**

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na znanje in razumevanje zgodovinskih dogodkov, pojavov, procesov, konceptov so, da: |  |  |  | Utemeljitev, pojasnilo, komentar ⇨ načrt učenja za naprej |
| Znam na osnovi zgodovinskih virov utemeljiti, kako je KPJ prevzemala politično oblast in gradila nov družbenoekonomski red – totalitarni sistem po sovjetskem vzoru. |  |  |  |  |
| Na osnovi zgodovinskih virov sklepam in razložim značilnosti povojnega obračunavanja z domobranci ter političnimi in razrednimi sovražniki. |  |  |  |  |
| Utemeljim značilnosti informbirojevskega spora med Jugoslavijo in SZ ter posledice le-tega za jugoslovansko notranjepolitično življenje ter strah državljanov pred vojaškim napadom SZ. |  |  |  |  |
| Razložim značilnosti obnove države po koncu vojne na osnovi brezplačnega prostovoljnega dela ter dela vojnih ujetnikov ter podržavljenja gospodarstva in prve petletke. |  |  |  |  |
| Na osnovi zgodovinskih virov sklepam o gospodarski rasti na področju rudarstva, gozdarstva, elektrifikacije države. |  |  |  |  |
| Utemeljim značilnosti agrarne reforme in kolonizacije (»zemljo tistemu, ki jo  obdeluje …«. |  |  |  |  |
| Na osnovi zgodovinskih virov sklepam o iskanju poti v drugačno obliko socializma kar pripelje do uvedbe sistema socialističnega samoupravljanja. |  |  |  |  |
| Razložim značilnosti političnih organizacij, ki so obvladovale politično življenje državljanov (monopolna KPJ se preimenuje v ZKJ). |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na razvijanje spretnosti in veščin so, da: |  |  |  | Utemeljitev, pojasnilo, komentar ⇨ načrt učenja za naprej |
| Ključne dogodke in pojave iz časov Druge Jugoslavije umestim v časovni trak. |  |  |  |  |
| Znam izbrati informacije in dokaze iz različnih besedil, slikovnega gradiva, zemljevidov ter oblikovati odgovore, mnenja in interpretacije na vprašanja z delovnega lista. |  |  |  |  |
| S pomočjo podatkov in dokazov na osnovi proučevanja zgodovinskih virov izkažem spretnosti kritičnega razmišljanja ter oblikovanja mnenj in razlag o burnem obdobju po koncu druge svetovne vojne. |  |  |  |  |
| Z analizo različnih interpretacij izbranih dogodkov v starih in novih učbenikih ugotovim razlike v pogledih in ji analiziram ter opredelim podobnosti in razlike v interpretacijah. |  |  |  |  |
| Na osnovi informacij iz izbrane literature in spleta napišem poročilo o usodi poražencev druge svetovne vojne v evropskih državah. |  |  |  |  |
| Izkažem digitalne spretnosti uporabe IKT tehnologije: delo v forumu spletne učilnice ter vodenje eListovnika. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati na področju razvijanja odnosov, ravnanja, naravnanosti in stališč so, da: |  |  |  | Utemeljitev, pojasnilo, komentar ⇨ načrt učenja za naprej |
| Izkažem pozitiven odnos do spoštovanja človekovih pravic na temelju kršenja le-teh v času totalitarne prakse po drugi svetovni vojni. |  |  |  |  |
| Premislim o totalitarizmu, ki zanika demokracijo in pravno državo in jugoslovanski totalitarni sistem primerjam z demokratičnimi v zahodni Evropi. |  |  |  |  |
| Obsodim kršitve človekovih pravic, netolerantnost … ter tako izkažem odgovorno državljanstvo. |  |  |  |  |

**Ocenjevanje poročila**

|  |  |
| --- | --- |
| **Ocena** | **Opisni kriterij** |
| **Odlično** | Vključena so vsa pomembna zgodovinska dejstva in dokazi;  vključeni so zanimivi primeri v podporo argumentaciji;  razlago dopolnjuje s podpornimi argumenti;  dosledno je uporabljena ustrezna zgodovinska terminologija;  predstavljena so z dejstvi, dokazi in primeri podprta lastna stališča;  dosledno je upoštevan zgodovinski kontekst. |
| **Prav dobro** | Vključena so vsa pomembna zgodovinska dejstva in dokazi;  vključeni so zanimivi primeri v podporo argumentaciji;  razlage ne uspe podpreti z vsemi možnimi podpornimi argumenti;  pri uporabi zgodovinske terminologije ni vedno dosleden;  k tezi navaja tuja stališča in poskusi predstaviti tudi lastna stališča;  dosledno je upoštevan zgodovinski kontekst. |
| **Dobro** | Vključena je večina pomembnih zgodovinskih dejstev in dokazov;  vključeni so posamezni primeri v podporo argumentaciji;  razlage ne uspe podpreti z možnimi podpornimi argumenti;  pri uporabi zgodovinske terminologije ni dosleden;  k tezi skuša navajati tuja stališča;  meša sedanjost z obravnavanim zgodovinskim kontekstom. |
| **Zadostno** | Vključenih je le del pomembnih zgodovinskih dejstev in dokazov ali pa manj pomembni;  razlage ne dopolnjuje s podpornimi argumenti in slikovitimi primeri;  meša sedanjost z obravnavanim zgodovinskim kontekstom. |

**Ocenjevanje znanja – splošno znanje zgodovine**

|  |  |
| --- | --- |
| **Ocena** | **Opisni kriterij** |
| **Odlično** | Pozna dejstva, pojme, dogodke, pojave in koncepte po učbeniku in dodatnih zg. virih,  na temelju virov sklepa o vzrokih in posledicah in jih samostojno razlaga in utemeljuje,  ločuje dejstva in mnenja in oblikuje samostojne zaključke,  na temelju podatkov z zemljevidov oblikuje samostojne zaključke,  pomen dogodkov in pojavov samostojno presoja in utemeljuje po svojih besedah,  je suveren pri delu v spletni učilnici in z e-listovnikom. |
| **Prav dobro** | Pozna dejstva, pojme, dogodke, pojave in koncepte po učbeniku in na temelju virov sklepa o vzrokih in posledicah ter jih samostojno razlaga in utemeljuje, ločuje dejstva in mnenja, pri čemer ni povsem zanesljiv, in oblikuje samostojne zaključke, na temelju podatkov iz zemljevida oblikuje samostojne zaključke. Pomen dogodkov in pojavov presoja in utemeljuje, a ima pri tem včasih nekoliko težav. Je suveren pri delu v spletni učilnici in z e-listovnikom. |
| **Dobro** | Pozna dejstva, pojme, dogodke, pojave in koncepte po učbeniku, na temelju virov sklepa o vzrokih in posledicah in jih samostojno razlaga in utemeljuje, pri čemer ni povsem zanesljiv, dejstva in mnenja ločuje s pomočjo učitelja in oblikuje zaključke, ki niso povsem logični in prepričljivi, delo z zemljevidom obvlada – zna brati podatke in jih oblikovati v samostojne zaključke. Pomen dogodkov in pojavov skuša presojati in utemeljevati. Je večinoma suveren pri delu v spletni učilnici in z e-listovnikom. |
| **Zadostno** | Dejstva, pojme, dogodke in pojave deloma prepozna, vzroke in posledice deloma prepozna, iz virov pa le, če so povsem razvidni – jih le prepiše, dejstva in mnenja ločuje le, če so povsem razvidna, z zemljevidov povzame le povsem razvidne podatke, pri oblikovanju zaključkov ni prepričljiv, zahaja pa tudi v protislovja. Je večinoma suveren pri delu v spletni učilnici in z e-listovnikom. |

**Samorefleksija in izboljšave nadaljnjega učenja (vprašanja so v pomoč pri razmišljanju o tvojem znanju in učenju):**

* Izpolni tretji stolpec v tabeli VŽN (kaj sem se naučil/-a, katere nove spretnosti in veščine sem spoznala, katere nove vrednote so mi postale pomembne).
* Kako znanje/izdelek dokazuje tvoj napredek?
* Ali z njim dokazuješ, da se trudiš za doseganje zastavljenih ciljev? Na kakšen način?
* Kako znanje/izdelek dokazuje, da razmišljaš/ravnaš drugače kot v preteklem obdobju?
* Kako so mi pri napredku pomagale izbrane učne strategije? Utemelji.
* Na znanje/izdelek sem ponosen/ponosna, ker …
* Ko sem se učil/-učila, sem spoznal/-a, da…
* Ko sem pripravljal/pripravljala ta izdelek, sem se naučil/naučila, da …
* Iz učenja/izdelka je razvidno, da sem v pripravo vložil/vložila veliko truda, ker …
* Znanje/izdelek dokazuje, da znam/razumem …
* Znanje/izdelek je pomembno, ker …
* Pri učenju sem še posebej ponosen/ponosna na…………….., zato, ker……………………..
* Kateri izdelek mi je posebej dobro uspel?
* Kaj bi lahko izboljšal/-a?
* Kaj sem pri učenju spoznal/-a o sebi in o svojem delu?
* Načrt za naprej (kako dalje prihodnjič).